stanford-oval/wikipedia huggingface dataset:
Paavo Olkinuora

Paavo Veikko Olkinuora (5. helmikuuta 1919 Viipuri – 27. kesäkuuta 2001 Helsinki) oli suomalainen maatalouskaupan alan yritysjohtaja, joka sai maanviljelysneuvoksen arvonimen.
Olkinuoran vanhemmat olivat johtaja Antti Olkinuora ja Olga Tapanainen ja puoliso vuodesta 1943 kassanhoitaja Eila Saarnikko. Olkinuora tuli ylioppilaaksi Viipurin kaksoislyseosta vuonna 1938. Talvisotaan ja jatkosotaan osallistunut Olkinuora valmistui agronomiksi ja maatalous- ja metsätieteiden kandidaatiksi vuonna 1947 ja meni Keskolle, jossa hän toimi sitten yli 30 vuoden ajan.  Hän oli Keskolla ensin maatalousosaston väkirehu- ja lannoitekaupan johtaja, vuodesta 1948 maatalouskonekaupan johtaja, vuodesta 1960 koneosaston johtaja ja vuodesta 1968 Keskon koko maatalous- ja koneryhmän johtaja. Samalla hänestä tuli tuolloin johtokunnan jäsen aina vuoteen 1979 asti, jolloin hän jäi eläkkeelle. Olkinuora oli paitsi Keskon maatalous- ja konekaupan merkittävä kehittäjä, myös useiden alansa eri järjestöjen ja yhdistysten vaikuttaja. Hän oli myös Antrea-Seuran puheenjohtaja ja Vuoksen Säätiön hallintoneuvoston varapuheenjohtaja. Maanviljelysneuvoksen arvonimen Olkinuora sai vuonna 1975. Sotilasarvoltaan hän oli reservin yliluutnantti.
Näsilinna

| Näsilinna> Milavida |
| --- | --- |
 Näsilinna vuonna 2016.
Sijainti:  Näsinpuisto, Finlayson, Tampere
Koordinaatit:  61°30′15″N, 023°45′12″E
Valmistumisvuosi:  1898
Suunnittelija:  Karl August Wrede
Käyttäjä:  Museo Milavida Café Milavida
Kerrosala:  1 192 m²
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Näsilinna syksyllä 2013.
Sisällissodan runtelemaa julkisivua.
Näsilinna on uusbarokkinen palatsi Tampereen Näsikalliolla. Sen rakennutti Finlaysonin pietarilaislähtöisen patruunan Wilhelm von Nottbeckin poika Peter von Nottbeck. Vuonna 1898 valmistuneen palatsin alkuperäinen nimi oli Milavida. Rakennuksen suunnitteli arkkitehti Karl August Wrede. Nimen Milavida merkitys ja historia ei ole tiedossa.
Perheen tragedia

Alkuperäinen Milavida, jossa Nottbeckin perhe asui, oli puurakenteinen huvila Näsikallion vieressä. Koko perhe ei kuitenkaan ehtinyt uudessa Milavidassa asua; vain lapset asuivat siellä pari vuotta palvelijoiden kanssa. Peterin vaimo Olga von Nottbeck kuoli ollessaan synnyttämässä kaksosia Baden-Badenissa lokakuussa 1898, ja puoli vuotta myöhemmin Peter itse kuoli umpisuolileikkauksen jälkeen pariisilaisessa sairaalassa. Lasten holhoojaksi määrätty Edvard von Nottbeck myi palatsin Tampereen kaupungille vuonna 1905..
Näsilinna

Kaupunki muutti palatsin nimen Näsilinnaksi, ja siihen avattiin vuonna 1908 Hämeen museo, jonka ensimmäinen museonhoitaja oli Gabriel Engberg. Engberg myös asui Näsilinnassa. Sisällissodan aikana vuonna 1918 Näsilinnassa toimi Punaisen ristin sairaala sekä punaisten tukikohta ja rakennus kärsi sodassa pahoja vaurioita. Tampereen taistelun aikana Näsilinna vaihtoi 3.–4. huhtikuuta omistajaa kolme kertaa. Rakennukseen osui noin 4 000 ammusta. Toisen maailmansodan aikana rakennuksessa asui ilmatorjuntajoukkoja sekä Porin radan siltavartijat.
Hämeen museona palatsi toimi vuosina 1908–1997. Vuodesta 1998 lähtien rakennus oli 17 vuotta suljettuna tyhjillään odottamassa remonttia.
Näsilinna kunnostettiin vuosina 2013–2015. Hankkeen kokonaiskustannukset olivat viisi miljoonaa euroa. Ensimmäisen kerroksen salit palautettiin alkuperäisen von Nottbeckin hengen mukaisiksi ja niihin tehtiin ravintola saleineen, aulakahvila ja museon vastaanottotilat. Toisessa kerroksessa säilytettiin 1950-luvulta peräisin ollut huonejako. Tämän kerroksen sai käyttöönsä Museo Milavidan näyttelytilat.
Museo Milavida

Museo Milavida on vuonna 2015 Näsilinnaan perustettu museo, jossa on esillä aina kaksi eri tahtiin vaihtuvaa näyttelyä. Näyttelyt tehdään pääosin Tampereen museoiden omista kokoelmista, ja niissä on aina esillä jollakin tavoin Näsilinnan, von Nottbeck -suvun ja Hämeen museon historia.
Alkuperäinen Milavida

Alkuperäinen Milavida oli vuonna 1860 valmistunut Wilhelm von Nottbeckin rakennuttama puuhuvila, joka sijaitsi Näsipuistossa nykyisen Näsijärvenkadun päässä. Se siirtyi Tampereen kaupungin omaisuudeksi vuonna 1905, jolloin se vuokrattiin kauppias Raittiselle. Hän avasi siellä ravintolan ja täysihoitolan vuonna 1906. Huvila paloi pahoin heinäkuussa 1913, minkä jälkeen se purettiin. Huvilasta on jäljellä enää kaksihuoneinen 35 neliömetrin kokoinen maakellari, jonka sisäänkäynti on rakennettu koristeellisesti punatiilestä. Maakellari on yksi Tampereen Adoptoi monumentti -kohteista, ja se kunnostettiin vuonna 2016. Kunnostetun kellarin avajaiset ovat kesällä 2017.
Kirjallisuutta

Helenius, Kyllikki: Milavida ja Neitsytniemi.  Omakustanne, 2012.
Aiheesta muualla

Kuvia tai muita tiedostoja aiheesta Näsilinna Wikimedia Commonsissa
360° panoraamakuvia Näsilinnasta – Virtuaalinen Tampereen kaupunkiopas: VirtualTampere.com
Museon kotisivut
http://www.akseli.tampere.fi/omistaja/passi.htm (Arkistoitu – Internet Archive)
Otto Loewi

| Otto Loewi |
| --- | --- |

Henkilötiedot
Syntynyt: 3. kesäkuuta 1873 Frankfurt am Main, Preussi
Kuollut: 25. joulukuuta 1961 (88 vuotta) New York, Yhdysvallat
Kansalaisuus:   Saksa/ Yhdysvallat
Koulutus ja ura
Väitöstyön ohjaaja:  Oswald Schmiedeberg
Tutkimusalue:  Farmakologia
Palkinnot:   Nobelin lääketieteen palkinnon (1936)
Otto Loewi (3. kesäkuuta 1873 Frankfurt-am-Main – 25. joulukuuta 1961 New York) oli saksalais-yhdysvaltalainen farmakologi. Hän totesi vuonna 1921, että vagushermon ärsytys tuottaa ainetta, joka hidastaa sydämen rytmiä. Otto Loewi sai Nobelin lääketieteen palkinnon vuonna 1936 yhdessä Henry Dalen kanssa. Dale havaitsi asetyylikoliinin mahdollisena hermojen tiedonsiirtoaineena, Loewi osoitti sen merkityksen hermostolle.
Aiheesta muualla

Kuvia tai muita tiedostoja aiheesta Otto Loewi Wikimedia Commonsissa
| --- | --- |
1901–1925:  1901: Behring  1902: Ross  1903: Finsen  1904: Pavlov  1905: Koch  1906: Golgi, Ramón y Cajal  1907: Laveran  1908: Metšnikov, Ehrlich  1909: Kocher  1910: Kossel  1911: Gullstrand  1912: Carrel  1913: Richet 1914: Bárány  1919: Bordet  1920: Krogh  1922: Hill, Meyerhof  1923: Banting, Macleod 1924: Einthoven
1926–1950:  1926: Fibiger  1927: Wagner-Jauregg  1928: Nicolle  1929: Eijkman, Hopkins  1930: Landsteiner  1931: Warburg  1932: Sherrington, Adrian  1933: Morgan  1934: Whipple, Minot, Murphy  1935: Spemann  1936: Dale, Loewi  1937: Szent-Györgyi  1938: Heymans  1939: Domagk  1943: Dam, Doisy  1944: Erlanger, Gasser  1945: Fleming, Chain, Florey  1946: Muller  1947: C. Cori, G. Cori, Houssay  1948: Müller  1949: Hess, Moniz 1950: Kendall, Reichstein, Hench
1951–1975:  1951: Theiler  1952: Waksman  1953: Krebs, Lipmann  1954: Enders, Weller, Robbins  1955: Theorell  1956: Cournand, Forssmann, Richards  1957: Bovet  1958: Beadle, Tatum, Lederberg  1959: Ochoa, Kornberg  1960: Burnet, Medawar  1961: Békésy  1962: Crick, Watson, Wilkins  1963: Eccles, Hodgkin, Huxley  1964: Bloch, Lynen  1965: Jacob, Lwoff, Monod  1966: Rous, Huggins  1967: Granit, Hartline, Wald  1968: Holley, Khorana, Nirenberg  1969: Delbrück, Hershey, Luria  1970: Katz, Euler, Axelrod  1971: Sutherland  1972: Edelman, Porter  1973: Frisch, Lorenz, Tinbergen  1974: Claude, Duve, Palade  1975: Baltimore, Dulbecco, Temin
1976–2000:  1976: Blumberg, Gajdusek 1977: Guillemin, Schally, Yalow  1978: Arber, Nathans, Smith  1979: Cormack, Hounsfield  1980: Benacerraf, Dausset, Snell  1981: Sperry, Hubel, Wiesel  1982: Bergström, Samuelsson, Vane  1983: McClintock  1984: Jerne, Köhler, Milstein  1985: Brown, Goldstein  1986: Cohen, Levi-Montalcini  1987: Tonegawa  1988: Black, Elion, Hitchings  1989: Bishop, Varmus  1990: Murray, Thomas  1991: Neher, Sakmann  1992: Fischer, Krebs  1993: Roberts, Sharp  1994: Gilman, Rodbell  1995: Lewis, Nüsslein-Volhard, Wieschaus  1996: Doherty, Zinkernagel  1997: Prusiner  1998: Furchgott, Ignarro, Murad  1999: Blobel  2000: Carlsson, Greengard, Kandel
2001–:  2001: Hartwell, Hunt, Nurse  2002: Brenner, Horvitz, Sulston  2003: Lauterbur, Mansfield  2004: Axel, Buck  2005: Marshall, Warren 2006: Fire, Mello 2007: Capecchi, Evans, Smithies 2008: zur Hausen, Barré-Sinoussi, Montagnier 2009: Blackburn, Greider, Szostak 2010: Edwards 2011: Beutler, Hoffmann, Steinman 2012: Gurdon, Yamanaka 2013: Rothman, Schekman, Südhof 2014: O’Keefe, M.-B. Moser, E. Moser 2015: Campbell, Ōmura, Tu 2016: Ōsumi 2017: Hall, Rosbash, Young 2018: Allison, Honjo 2019: Kaelin, Ratcliffe, Semenza 2020: Alter, Houghton, Rice 2021: Julius, Patapoutian 2022: Pääbo 2023: Karikó, Weissman 2024: Ambros, Ruvkun
Otto von Zweigbergk

Otto von Zweigbergk
Otto von Zweigbergkin hauta Solnan hautausmaalla.
Otto Ferdinand von Zweigbergk (23. toukokuuta 1863 Skölvene – 3. maaliskuuta 1935 Tukholma) oli ruotsalainen lehtimies ja poliitikko.
Hänestä tuli filosofian kandidaatti Uppsalassa 1884. Vuonna 1890 hän aloitti uransa Dagens Nyheterissä. Hän myös toimi Aftonbladetissa ja Smålandissa ennen kuin hänestä tehtiin Dagens Nyheterin päätoimittaja.
Jo opiskeluaikana hän kuului liberaaliseen järjestöön Verdandiin, missä oli myös Karl Staaff. Zweigbergk oli 1880-luvun etevin liberaalinen lehtimies Ruotsissa. Suomen sisällissodan aikana vuonna 1918 hän vastusti ruotsalaisia aktivisteja, joiden mielestä Ruotsin pitäisi viedä aseita valkoisille. Hänen eduskunnassa esittämänsä lausunto, että Ruotsilla oli Suomea kohtaan yhtä paljon velvollisuuksia kuin Portugalia ja Kiinaa, sai Svenska Dagbladetin journalistin Nils Ahnlundin räjähtämään.
Teokset

Tillståndet i Frankrike före revolutionen 1789, Studentföreningen Verdandis småskrifter 13 (Albert Bonniers förlag 1889)
Den stora franska revolutionen, Studentföreningen Verdandis småskrifter 22 (Albert Bonniers förlag 1890)
Studentföreningen Verdandi 1882-1892 (Föreningen Verdandis förlag 1892)
Politiska röntgenfotografier tagna af Amatör (Stockholm 1896)
Svensk politik 1905-1929 (Albert Bonniers förlag 1929)
Ung på 80-talet, minnesanteckningar nedskrivna för min hustru (skrivna 1914-1915, utg. postumt på Albert Bonniers förlag 1951)
"Bakom spalterna", Dagens Nyheters historia, del I. 1889-1921, s. 13-71 (Albert Bonniers förlag 1952)
Ottobrunn

| Ottobrunn |
| --- | --- |
 Ottobrunnin raatihuone
 vaakuna
 Ottobrunn
 Koordinaatit: 48°03.9′N, 11°39.9′E 
Valtio:  Saksa
Osavaltio:  Baijeri
Hallintopiiri:  Ylä-Baijeri
Piirikunta:  München
Hallinto:  
 – Pormestari:  Thomas Loderer (CSU)
Pinta-ala:  
 – Kokonaispinta-ala:  5,24 km²
Korkeus:  555 m
Väkiluku (31.12.2020):  21 881
 – Väestötiheys:  4 184 as./km²
 
 www.ottobrunn.de  
Infobox OKVirheellinen NIMI-arvo: 
Ottobrunn on kunta Münchenin piirikunnassa Baijeriin osavaltiossa Saksassa. Se sijaitsee 10 kilometriä Münchenin keskustasta kaakkoon. Kunnan asukasluku oli 21 881 vuoden 2020 lopussa. Ottobrunnin pinta-ala on 5,24 neliökilometriä.
Tuleva Kreikan kuningas Otto von Wittelsbach kulki 1832 paikkakunnan halki ja siellä on hänelle omistettu museo. Kunnan kulttuurikeskus on nimetty saksalais-italialaisen säveltäjä Ermanno Wolf-Ferrarin mukaan, joka asui paikkakunnalla 1915–1931.
Myös eurooppalainen ilmailu- ja avaruusteknologian yritys EADS pitää Saksan pääkonttoriaan Ottobrunnissa, vaikka suurin osa sen alueesta kuuluukin Taufkirchenin naapurikuntaan.
Münchenin S-Bahn pysähtyy Ottobrunnissa ja kulkee kaupunkiin 20 minuutin välein.
Aiheesta muualla

Kuvia tai muita tiedostoja aiheesta Ottobrunn Wikimedia Commonsissa
Kunnan verkkosivut (saksaksi)
Nokia E6-00

| Nokia E6-00 |
| --- | --- |
 Nokia E6-00
Valmistaja:  Nokia
Julkaistu:  huhtikuu 2011
Käyttöverkot:  GSM 850/900/1800/1900, WCDMA 850/900/1700/1900/2100
Mitat:  116 × 59 × 11 mm
Paino:  133 g
Näyttö:  2,46" kapasitiivinen TFT-LCD, kosketusnäyttö Gorilla-lasilla
Näytön kuvatarkkuus:  640 × 480 pikseliä
Värien lukumäärä:  16 miljoonaa
Muisti:  sisäistä muistia 8 gigatavua, RAM-muistia 256 megatavua, MicroSD-muistikorttipaikka (tuki maks. 32 gigatavun korteille)
Kamera:  8 Mpix kasvojentunnistuksella, kaksois-led-salamalla, 2× zoomilla, automaattisella paikkatietojen merkinnällä ja 720p-videokuvauksella (VGA-videopuhelukamera etupuolella)
Radio:  on
Musiikkisoitin:  MP3/WMA/WAV/AAC/eAAC/eAAC+/RA/AMR-NB/AMR-WB
Valmiusaika:  GSM maks. 681 tuntia, WCDMA maks. 744 tuntia
Puheaika:  GSM maks. 14 tuntia 48 minuuttia, WCDMA maks. 7½ tuntia
Käyttöjärjestelmä:  Symbian Anna
Tiedonsiirto:  GPRS/EDGE luokka B (multislot-luokka 33), HSDPA Cat9 (maks. 10,2 Mbps), HSUPA Cat5 (maks. 2 Mbps), WLAN IEEE 802.11 b/g/n, Bluetooth 3.0
Liitännät:  2 mm latausliitäntä, 3,5 mm audioliitäntä (tuki kuvaulostulolle), Micro-USB 2.0-liitäntä (tiedonsiirto, ei latausta)
Muuta:  QWERTY-näppäimistö ja kosketusnäyttö
Infobox OKNimi-testi OK: 
Nokia E6-00 (lyhyemmin pelkkä E6) on matkapuhelinvalmistaja Nokian huhtikuussa 2011 julkaistu QWERTY-näppäimistöllä sekä kosketusnäytöllä varustettu yrityskäyttöön suunnattu älypuhelin. E6 tuli myyntiin kesäkuussa 2011. Käyttöjärjestelmänä siinä on Symbian Anna. Puhelimen kehykset ovat ruostumatonta terästä. E6:n hinta oli noin 340 euroa ilman veroja. Sitä sai mustana, valkoisena ja hopeanharmaana.
Tietoja > Verkkohteydet

Nokia E6:sta on mahdollisuus käyttää tietokoneen modeemina sekä WLAN-tukiasemana.
Tietoja > Virrankulutus

Nokia E6:ssa on 1500mAh BP-4L-akku (Li-Ion). Videon toistoa (H.264, 720p, maks. 30 kuvaa sekunnissa) on maks. 9 tuntia ja videokuvausta (H.264, 720p, maks. 25 kuvaa sekunnissa) maks. 4 tuntia 40 minuuttia.
Tietoja > Sähköposti

Nokia E6 tukee seuraavia sähköpostin liitetiedostoja: doc, xls, pdf, zip ja ppt. HTML-sähköpostit ovat myös tuettu sekä sähköpostin saa aloitusnäyttöön widgetiksi. E6:ssa on Microsoft Communicator Mobile-tuki sekä Mail for Exchange-sovellus.
Tietoja > Internetselain

Merkintäkielet: xHTML/HTML/MP/WML/CSS
Protokollat: HTTP v1.1/WAP
JavaRunTime 2.2 Symbianille
Qt 4.6.2
Web Run Time 7.2
Flash Lite 4.0
TCP/IP-tuki
Visual History/HTML/JavaScript-tuki
Nokia Haku-sovellus
Tietoja > Paikannus

Nokia E6:ssa on integroitu GPS- ja A-GPS-paikannus, WLAN-paikannus sekä kompassi. Navigointiin siinä on Ovi Kartat. Kartat voi ladata joko WLANin kautta suoraan puhelimeen tai tietokoneen kautta Ovi Suite-sovelluksen avulla.
Tietoja > Muita sovelluksia

Muita E6:ssa olevia sovelluksia ovat kalenteri, kontaktit, Ovi Kauppa, Office-tiedostojen muokkaussovellus, valokuvien ja videoiden muokkaussovellukset, tehtäväluettelo, muistio, ääninauhuri, laskin ja kello.Yhteystiedot, kalenterin ja muistion saa synkronoitua Microsoft Outlookin kanssa.
Tietoja > Muuta > Tunnistimet

E6:ssa on valoisuustunnistin, kiihtyvyystunnistin sekä läheisyystunnistin.
Tietoja > Muuta > Fyysiset näppäimet

E6:ssa on QWERTY-näppäimistön lisäksi soittonäppäin, lopetusnäppäin, aloitusnäyttönäppäin, kalenterinäppäon, virtanäppäin, sähköpostinäppäin, lukitusnäppäin, äänenvoimakkuuden säätönäppäimet sekä mykistysnäppäin.
Aiheesta muualla

Nokia E6-00 - Tuki
Käyttöohjeet (Arkistoitu – Internet Archive)
Oleśnica

| Oleśnica |
| --- | --- |
 Linna
 lippu:  vaakuna
 Oleśnica
 Koordinaatit: 51°12′N, 17°23′E 
Valtio:  Puola
Voivodikunta:  Ala-Sleesian voivodikunta
Piirikunta:  Oleśnican piirikunta
Pinta-ala:  
 – Kokonaispinta-ala:  21 km²
Väkiluku (2021):  35 856
Infobox OKVirheellinen NIMI-arvo: 
Oleśnica on kaupunki Sleesiassa, Lounais-Puolassa. Se on tunnettu kauniista arkkitehtuuristaan, historiallisesta linnoituksestaan ​​ja viehättävästä ilmapiiristään. Olesnica on myös yksi Sleesian vanhimmista kaupungeista ja sen historia ulottuu yli 800 vuoden taakse.
Olesnican historia on monivaiheinen. Kaupunki oli alun perin osa Böömin kuningaskuntaa, kunnes se siirtyi Puolan hallintaan vuonna 1335. Myöhemmin aluetta ovat hallinneet muun muassa Preussi ja Itävalta.
Olesnican linnoitus rakennettiin 1200-luvulla ja siitä tuli tärkeä strateginen tukikohta, joka suojeli kaupunkia hyökkäyksiltä. Nykyään linnoitus on yksi Olesnican suosituimmista nähtävyyksistä ja siellä järjestetään usein kulttuuritapahtumia.
Olesnican kauniita rakennuksia ja historiallista arkkitehtuuria voi ihailla ympäri kaupunkia. Kaupunki on täynnä kauniita kirkkoja ja muita uskonnollisia rakennuksia, jotka heijastavat sen rikasta kulttuurihistoriaa. Olesnican keskusta-alueella on monia kauniita puistoja, jotka ovat erityisen suosittuja paikallisten asukkaiden ja matkailijoiden keskuudessa. Kaupunki on myös täynnä kauniita katuja ja kapeita kujia, jotka kutsuvat kävelyretkille.
Olesnica on myös suosittu matkailukohde, joka tarjoaa monia aktiviteetteja ja elämyksiä matkailijoille. Olesnican ympärillä on myös kauniita metsäalueita ja kävelypolkuja, jotka houkuttelevat ulkoilijoita ja luonnonystäviä.
Olevainen

Olevainen eli oleva tai olevaisuus tarkoittaa varsinkin filosofiassa todellisuutta, kaikkeutta. Olevan vastakohta on ei-oleva.
Pajumäki

Pajumäki on yksi Joutsan kunnan kylistä. Sijainti on Joutsan pohjoispuolella. Lähistöllä on useita lampia.
Pakkasvirta

Pakkasvirta on sukunimi, joka on muun muassa seuraavilla suomalaisilla henkilöillä:
Jaakko Pakkasvirta (1934–2018), elokuvaohjaaja ja näyttelijä
Jussi Pakkasvirta (s. 1958), kulttuurintutkija ja historioitsija
Saara Pakkasvirta (s. 1938), näyttelijä, Jaakko Pakkasvirran puoliso 1959–1965.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Paimen (täsmennyssivu)

Paimen voi viitata seuraaviin:
paimen, ammatti
paimen, uskovien ihmisten kaitsija
Paimen, Liekki-yhtyeen albumi
Paimen, Markku Lehmuskallion ja Anastasia Lapsuin ohjaama elokuva vuodelta 2001
Hermaan Paimen, myös Paimen, varhaiskristillinen kirjoitus
sähköpaimen, laidunaluetta ympäröivään metallilankaan sähköimpulsseja syöttävä laite
Sähköpaimen, Tarvo Laakson kolmas lp-levy vuodelta 1981.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paimen”, voi hakea sivunnimihaulla, laajalla sivunnimihaulla tai tekstihaulla.
Osku Torro

Osku Kalervo Tapio Torro (s. 21. elokuuta 1979 Jyväskylä) on suomalainen korkeushyppääjä, joka edustaa Jyväskylän Kenttäurheilijoita. Hänen valmentajanaan on toiminut vuodesta 2004 lähtien Juha Isolehto. Vuosina 1996–2001 häntä valmensi Janne Lahtinen.
Ura > SM-taso

Torro on ollut SM-mitaleilla vuodesta 2005 eli 11 kertaa peräkkäin. Kalevan kisoissa hän on saavuttanut kultaa vuosina 2010 ja 2012, hopeaa vuosina 2007, 2008, 2009, 2011, 2013 ja 2014 sekä pronssia vuosina 2005, 2006 ja 2015. SM-hallikisoissa hän on saavuttanut mestaruuden vuonna 2006 ja 2010, hopeaa vuosina 2008 ja 2014 ja pronssia vuosina 2007 ja 2013.
Ura > Arvokisat ja maaottelut

Arvokilpailuissa Torro ei ole selviytynyt kertaakaan loppukilpailuun: Göteborgin EM-kilpailuissa 2006 hän oli karsinnan 23:s tuloksella 215 cm. Vuonna 2007 hän oli mukana Birminghamin sisäratojen EM-kisoissa, missä hän karsiutui hypättyään 223 cm. Hän karsiutui myös Dohan sisäratojen MM-kilpailuissa 2010 tuloksella 223, saman vuoden Barcelonan EM-kilpailuissa tuloksella 219, vuoden 2011 Pariisin sisäratojen EM-kilpailuissa tuloksella 222, saman vuoden Daegun MM-kilpailuissa tuloksella 216 sekä  Helsingin EM-kilpailuissa 2012 tuloksella 219. Lontoon kesäolympialaisissa 2012 Torro karsiutui tuloksella 221 sijoittuen jaetulle 16. sijalle.
Suomi–Ruotsi-maaottelussa Torro on ollut mukana kahdeksan kertaa. Hän voitti lajinsa vuonna 2010, oli toinen vuosina 2009, 2012 ja 2013, kolmas vuosina 2007 ja 2008 ja viides vuonna 2004. Vuonna 2011 Torro loukkaantui juuri ennen kilpailua.
Vuonna 2010 Torro hyppäsi Suomen halliennätyksen 232 cm Saksan Wuppertalissa järjestetyissä kilpailuissa. 5. helmikuuta 2011 hän paransi ennätystä hyppäämällä Tampereella 233 cm. Ulkona hän on hypännyt parhaimmillaan 228 Jyväskylässä 2012.
Yksityiselämä

Osku Torro avioitui kolmiloikkaaja ja pituushyppääjä Elina Torron (o.s. Sorsa) kanssa vuonna 2010.
Aiheesta muualla

Osku Torron kotisivut (Arkistoitu – Internet Archive)
Osku Torro Tilastopaja (vaatii kirjautumisen, maksullinen palvelu).
Miesten korkeushypyn Suomen-mestarit
Olimme kuin veljet (albumi)

| Olimme kuin veljet Don Huonot |
| --- | --- | --- |

Kokoelmalevyn tiedot
 Julkaistu: 5. joulukuuta 2003
 Tuottaja(t): Hiili Hiilesmaa, Kalle Chydenius, Mats Hulden, Mikko Karmila, T.T. Oksala
 Levy-yhtiö: Terrier/Sony BMG Finland
Don Huonot muut julkaisut
| Don Huonot 2002 | Olimme kuin veljet 2003 | D On Huono T 2008 |
Olimme kuin veljet on Don Huonot -yhtyeen kokoelma-albumi. Se julkaistiin vuonna 2003 sekä cd- että dvd-versiona. Myöhemmin kokoelma julkaistiin vielä osana Luurangot laatikossa -boksia. DVD voitti vuonna 2003 Vuoden kotimainen DVD -Emman.
CD-versio

Kappaleet:
CD-versio > cd1

Olemme Kuin Veljet (2003 - Remix)	4:16
Riidankylväjä	4:07
Lentohiekkaa (Radiomix)	4:08
Seireeni (Singlemix)	2:45
Hyrrä	2:55
Pyhimys	3:41
Tuulee (Single-edit)	4:03
Verta, Pornoa & Propagandaa	3:45
Viiden Tähden Sekopää (Singlemix)	3:30
Sydänpuu (Single-versio)	4:48
Pääkallokiitäjä	4:47
Kannibaali (Single-edit)	4:43
Päivä Kasbah-kukkulalla (Live)	3:51
Mustat Linnut	6:22
Sininen Yö (Single-edit)	3:56
Kissaihmiset 4:45
Autiolla Saarella (Live)	4:47
CD-versio > cd2

Keltainen Satama	4:26
Tule Sellaisena Kuin Olet	3:18
Ruoski Minua!	4:01
Viimeinen Kesä	4:02
Hyvää Yötä Ja Huomenta (Single-edit)	4:58
Pieniä Sieviä Sieniä	3:22
Merirosvoradio	4:17
Kaunis Painajainen	3:45
Suojelusenkeli (Single-edit)	4:32
Hannu Ja Kerttu (Live)	5:10
Vedä Käteen	2:57
Mustaa Ja Valkoista	4:42
Käärmeet (Versio 0.1)	4:13
Pois Valoista	4:52
Leijailtiin (Live)	5:06
Piikkilankaa	3:38
Näkymättömään Kaupunkiin (Versio 0.1)
DVD-versio

DVD-version tiedot:
DVD-versio > Kappaleet

Onko trubaduuri kuollut (live)
Hyrrä (live)
Sininen yö (live)
Metsän elävien... (live)
Hannu ja Kerttu (live)
Riidankylväjä (live)
Seireeni (live)
Mustat linnut (live)
Tuulee (live)
Tule sellaisena (live)
Suojelusenkeli (live)
Ruoski minua! (live)
Aurinkotanssi (live)
Herää! (live)
Sydänpuu (live)
DVD-versio > Videot

Olimme kuin veljet -03 (video)
Lentohiekkaa -02 (video)
Pyhimys -02 (video)
Suojelusenkeli -99 (video)
Tuulee -99 (video)
Tule sellaisena kuin olet -99 (video)
Hyvää yötä ja huomenta -97 (video)
Kauas pois -96 (video)
Sirkuksessa -96 (video)
Seireeni -95 (video)
Aurinko ja kuu -95 (video)
Verta, pornoa ja propagandaa -94 (video)
Kissaihmiset -94 (video)
Kaunis painajainen -93 (video)
Hyrrä -92 (video)
Aavaa preeriaa -90 (video)
DVD-versio > Muuta

Julkaisu sisältää myös seuraavaa:
Musiikkia lehmille -dokumentti
Karavaani kulkee (2002)
Backstage (1989)
Historiikki
Occult Spiritual Anarchy

| Occult Spiritual Anarchy King Satan |
| --- | --- | --- |

Studioalbumin tiedot
 Julkaistu: 8. huhtikuuta 2022
 Kesto: 40.26
 Levy-yhtiö: Electric Spark Records (Vinyyli), Hemelvlam (CD) 
King Satanin muut julkaisut
| I Want you to Worship Satan 2019 | Occult Spiritual Anarchy 2022 | The Devil’s Evangelion 2024 |
Occult Spiritual Anarchy on industrial metal -yhtye King Satanin kolmas studioalbumi, joka julkaistiin 8. huhtikuuta 2022.
Kappaleet

Left Hand Path Symphony – 4.18
The Faces of the Devil – 3.15
The Pagan Satan – 3.24
Devs Ex Satanas – 3.12
Human Sacrifice – 3.36
This is Where the Magick Happens – 4.29
Beyond God – 4.47
Demon Made Flesh – 3.08
The Devil’s Opera – 4.43
Spiritual Anarchy ’22 – 3.21
Outro (Clowning is Serious Business) – 2.07
Arvostelut

Kaaoszine:
V2.fi:
Oligopeptidi

Oligopeptidi on peptidi, jossa IUPAC:n mukaan on yli 2 ja alle 10–20 aminohappojen (AH) tähdettä. Yläraja ei siis ole tarkka.
Oligopeptidejä ovat muun muassa karnosiini (2 AH), glutationi (3 AH), alfa-amanitiini (8 AH), oksitosiini (9 AH) ja angiotensiinit (6–10 AH).